เป๋าฉีก! ซื้อบ้าน “สหรัฐ” ดอกเบี้ยเงินกู้พุ่ง 6.9% นิวไฮรอบ 20 ปี
"MBA" ชี้ อัตราดอกเบี้ยเงินกู้เฉลี่ยของสินเชื่อเพื่อที่อยู่อาศัยของสหรัฐได้พุ่งขึ้นเหนือระดับ 6.9% เป็นครั้งแรกนับตั้งแต่ปี 2545 สูงสุดรอบ 20 ปี 
MBA ชี้ ดอกเบี้ยกู้ซื้อบ้าน "สหรัฐ" พุ่งขึ้นเหนือระดับ 6.94% ในสัปดาห์ที่แล้ว จากระดับ 6.81% ในสัปดาห์ก่อนหน้านี้ สูงสุดรอบ 20 ปี
19 ต.ค. 2565

ผู้สื่อข่าวรายงาน อ้างข้อมูลจากสมาคมนายธนาคารเพื่อการจำนอง (MBA) ของสหรัฐ ระบุว่า อัตราดอกเบี้ยเงินกู้เฉลี่ยของสินเชื่อเพื่อที่อยู่อาศัยของสหรัฐได้พุ่งขึ้นเหนือระดับ 6.9% เป็นครั้งแรกนับตั้งแต่ปี 2545
ทั้งนี้ อัตราดอกเบี้ยเงินกู้เฉลี่ยเพื่อการจำนองแบบคงที่ระยะเวลา 30 ปีดีดตัวขึ้น สู่ระดับ 6.94% ในสัปดาห์ที่แล้ว จากระดับ 6.81% ในสัปดาห์ก่อนหน้านี้
โดยอัตราดอกเบี้ยเงินกู้เฉลี่ยเพื่อการจำนองได้เพิ่มขึ้นอย่างต่อเนื่องนับตั้งแต่ต้นปี 2565 โดยปรับตัวตามอัตราผลตอบแทนพันธบัตรรัฐบาลสหรัฐอายุ 10 ปี ซึ่งเป็นอัตราอ้างอิงสำหรับอัตราดอกเบี้ยเงินกู้จำนอง ขณะที่ธนาคารกลางสหรัฐ (เฟด) เร่งปรับขึ้นอัตราดอกเบี้ยเพื่อสกัดเงินเฟ้อ